nb da da en ceb da da es de en nn da it de fr ml da fr da da da da da da hbs_lat da da da da da da da da da nb da da nb da da ca en da da da da da da da da en da da da da da da en da en da da
Presse | Forfatter Desmer Kaunitz
Mød forfatter Desmer Kaunitz professionelt.
Er du journalist, anmelder, bogblogger eller lignende? Så er du netop landet i VIP-land!
OBS – spoileralert! Referat til professionelt brug vil kunne spolere læseoplevelsen. Til de, der har tid – nyd først bogen ‘on te rocks’!
Hej – det er mig, der er Desmer. Hyggeligt at hilse på dig! Jeg er ret ny i jobbet, så jeg håber du bærer over med eventuelle, utilsigtede fejltrin og anden almindelig klodsethed.
Skriv til mig, hvis der er noget du mangler her på siden.
Forlagets eget interview med mig finder du her:
Brug for et billede af mig?
Portrætterne her på siden kan frit kopieres. Ønskes bedre opløsning, sender jeg gerne den originale fil, indtil en download-løsning bliver tilgængelig.
Og lad nu være med at tegne briller og overskæg, ikke? Det klæder mig ikke ret godt :-)
Fotografen er Dan Mortensen, Aalborg.
(Link til fotos virker ikke endnu. Der arbejdes på sagen).
Navari – de som ved
(OBS – link til billeder virker ikke endnu. Der arbejdes på sagen.)
Format: Paperback & ebog
Mål: H 220mm, B 140mm, D 47mm
Hvorfor kæmpe sig gennem Navaris +620 sider?
Hvad får læseren ud af bogen, med andre ord? Oh… rigtig meget, hvis forfatteren selv skal sige det. Selvfølgelig alt det sædvanlige: Drama, mystik, underholdende selskab og dertil foden indenfor i en hidtil skjult verden. Men bogen inviterer også til at tænke lidt dybere, særligt hvor sammenstødet mellem Skyggelandets tradition og moderne tankegang sætter begge op til vurdering.
Kort resumé af Navari:
Et tilfælde fører en flok kammerater for tæt på en hemmelig virkelighed, hvor godt og ondt har holdt hin­an­den i skak siden tidernes morgen, skjult i det omgivende samfunds blinde vinkler. Et usandsynligt venskab opstår, flere følger, og ældgamle værdier støder sammen med menneskelig nysgerrighed. Snart bliver et valg nødvendigt: Fortsætte med trygt lukkede øjne eller erkende afgrunden? Begge dele bærer en høj pris – og hvor ligger ansvaret?
Historien følger Anik og resten af Marathé-klanen, som de gradvist roder sig længere og længere ud i en skjult verden, hvor de egentlig ikke har noget at gøre. Hårdtprøvede Findel, og Lariel – sidstfødt af en højt anset slægt, lader sig sam­ti­digt lokke ind i et umuligt venskab, der udfordrer begge verdener. Alligevel er det sket før: Zeipen – barske, gråsprængte veteraner fra utallige kampe, ser kun hovedrystende historien gentage sig.
Navari – de som ved inviterer klassiske fantasy-elementer ind i en virkelighed, der ligner den kendte, og ud­for­sker de logiske konsekvenser af det uundgåelige kultursammenstød.
Kort referat af Navari til professionelt brug:
Ikke tid til at læse bogen, men brug for at kunne referere den? Uha… Jeg har gjort mit bedste, men husk: Dette er ingredienslisten, hvor bogen i sin helhed er den udsøgte, 4-retters middag med tilhørende vine. Forvent derfor intet krydderi, ingen smagsoplevelse og kun en bleg afglans af historiens potentiale, ok?
OBS – alvorlig spoileralert!
Copyright © Desmer Kaunitz, All Rights Reserved (unless otherwise stated)
Denne hjemmeside gør sig til tider selvstændig, og forfatteren vil derfor ikke afvise, at COOKIES kan forekomme.
Der arbejdes på at afsløre, hvad de foretager sig, men lige nu er den eneste sikre vej til FRAVALG at forlade siden uden at klikke på noget :-( Find Desmers privatlivs- og cookiepolitik her.